
				IRAGARKIAK

				Beste iragarki ofizial batzuk

				ENPLEGU ETA GIZARTE POLITIKETAKO SAILA

				1349

				EDIKTUA, Familia Politikarako eta Komunitate Garapenerako zuzendariarena, N_2014_01_4520 espedienteari buruzkoa.

				Jose Luis Madrazo Juanesek, Eusko Jaurlaritzako Enplegu eta Gizarte Politiketako Saileko Familia Politikarako eta Komunitate Garapenerako zuzendariak ediktu hau eman du:

				EDIKTUA

				Saiatu arren, Maria Filomena Remedio Boyero andreari ezin izan diogu agiriak aurkezteko errekerimendua egin, N_2014_01_4520 espedientean eman zuen helbidean. Hori horrela, ediktu hau argitara ematen dugu Euskal Herriko Agintaritzaren Aldizkarian, Herri Administrazioen Araubide Juridikoaren eta Administrazio Prozedura Erkidearen azaroaren 26ko 30/1992 Legearen 59.5 artikulua eta horrekin bat datozen eta aplikatzekoak diren gainerako xedapenak betetzeko, eta, era berean, interesdunari honako agiri hauek aurkezteko errekerimenduaren berri ematen diogu:

				– Besteren konturako langileen kasuan, edo kooperatiba-sozietateetako bazkide langileen edo lan-bazkideen kasuan, betiere Gizarte Segurantzaren Erregimen Orokorrean kotizatzen badute, eszedentzia hartu bada, Gizarte Segurantzan baja hartu izanaren ziurtagiria aurkeztu beharko du, eta lanaldia murriztu badu, Gizarte Segurantzaren IDC izeneko ziurtagiria.

				– Laguntza kobratu nahi den aurrezki-libretaren edo banku-kontuaren titulartasun-datuen kopia; nahitaez eskatzaileak aurrezki-libretaren edo banku-kontuaren titular izan beharko du.

				Familia eta lana bateragarri egiteko laguntzei buruzko Eusko Jaurlaritzaren ekainaren 29ko 177/2010 Dekretuaren babesean eskatutako diru-laguntza ematea ala ez ebazte aldera, eskatzaileari 10 eguneko epea ematen diogu aipatutako agiria Laneko, Enpleguko eta Gizarte Politiketako Lurralde Ordezkaritzan aurkez dezan (Samaniego kalea 2, 01008 Vitoria-Gasteiz), nahiz zuzenean, nahiz Herri Administrazioen Araubide Juridikoaren eta Administrazio Prozedura Erkidearen azaroaren 26ko 30/1992 Legearen 38. artikuluan aurreikusitako edozein modutan. Interesdunari ohartarazten diogu, hori egin ezean, eskaeran atzera egin duela ulertuko dugula.

				Vitoria-Gasteiz, 2015eko martxoaren 4a.

				Familia Politikarako eta Komunitate Garapenerako zuzendaria,

				JOSÉ LUIS MADRAZO JUANES.

